**唐·曹松《己亥岁》**

　　泽国江山入战图，生民何计乐樵苏。

　　凭君莫话封侯事，一将功成万骨枯。

**宋.杨万里 《竹枝歌》**

　　月子弯弯照九州，几家欢乐几家愁;

　　几家夫妇同罗帐，几个飘零在外头。

**清·黄增 《集杭州俗语诗》**

　　色不迷人人自迷，情人眼里出西施。

　　有缘千里来相会，三笑徒然当一痴。

**清.陈于之《题桃花扇》**

　　玉树歌残声已陈， 南朝宫殿柳条新;

福王少小风流惯， 不爱江山爱美人。

**清.黄景仁《杂感》**

　　仙佛茫茫两未成，只知独夜不平鸣。

　　风蓬飘尽悲歌气，泥絮沾来薄幸名。

　　十有九人堪白眼，百无一用是书生。

莫因诗卷愁成谶，春鸟秋虫自作声。

**清.龚自珍《夜作》**

　　沉沉心事北南东，一睨人材海内空。

　　壮岁始参周史席，髫年惜堕晋贤风。

　　功高拜将成仙外，才尽回肠荡气中。

　　万一禅关砉然破，美人如玉剑如虹。

**宋.黄庭坚《竹枝词》**

　　浮云一百八盘萦，落日四十八渡明。

　　鬼门关外莫言远，四海一家皆弟兄。

**唐·王贞白《白鹿洞》**

　　读书不觉已春深，一寸光阴一寸金。

不是道人来引笑，周情孔思正追寻。

**唐·罗隐《自遣》**

　　得即高歌失即休，多愁多恨亦悠悠。

　　今朝有酒今朝醉，明日愁来明日愁。

**唐·黄蘖禅师《上堂开示颂》**

　　尘劳回脱事非常，紧把绳头做一场。

　　不经一番寒彻骨，那得梅花扑鼻香。

**宋.赵恒《励学篇》**

　　出门莫恨无人随，书中车马多如簇。

　　娶妻莫恨无良媒，书中自有颜如玉。

**宋.陶谷《自嘲》**

　　官职须由生处有，才能不管用时无。

　　堪笑翰林陶学士，年年依样画葫芦。

**唐.黄巢《不第后赋菊》**

　　待到秋来九月八，我花开后百花杀。

　　冲天香阵透长安，满城尽带黄金甲。

**唐.崔郊《赠去婢》**

　　公子王孙逐后尘，绿珠垂泪滴罗巾。

侯门一入深如海，从此萧郎是路人。

**宋.苏轼《戏张先》**

　　十八新娘八十郎，苍苍白发对红妆。

　　鸳鸯被里成双夜，一树梨花压海棠。

**宋·夏元鼎《绝句》**

　　崆峒访道至湘湖，万卷诗书看转愚。

　　踏破铁鞋无觅处，得来全不费工夫。

**清.慈禧《祝母寿诗》**

　　世间爹妈情最真，泪血溶入儿女身。

殚竭心力终为子，可怜天下父母心!

**明 .于谦《入京》**

　　绢帕蘑菇与线香，本资民用反为殃;

　　清风两袖朝天去，免得闾阎话短长。

**宋.范仲淹《书扇示门人》**

　　一派青山景色幽，前人田地后人收。

　　后人收得休欢喜，还有收人在后头。

**唐·孟郊《登科后》**

　　昔日齷齪不足夸，今朝放荡思无崖。

春风得意马蹄疾，一日看尽长安花。

**元·李开先《宝剑记》**

　　欲送登高千里目，愁云低锁衡阳路。

　　鱼书不至雁无凭，今番欲作悲秋赋。

　　回首西山又日斜，天涯孤客真难度，

　　男儿有泪不轻弹，只是未到伤心处！

**唐.秦韬玉《贫女》**

　　蓬门未识绮罗香，拟托良媒益自伤。

　　谁爱风流高格调，共怜时世俭梳妆。

　　敢将十指夸针巧，不把双眉斗画长。

苦恨年年压金线，为他人作嫁衣裳。

**毛泽东《清平乐·六盘山》**

　　天高云淡，望断南飞雁。不到长城非好汉，屈指行程二万。

　　六盘山上高峰，红旗漫卷西风。今日长缨在手，何时缚住苍龙?

**毛泽东《庆祝第二次核试验成功》**

　　长空又放红核云，怒吼挥拳显巨身。

　　横目南天震虎口，寄心北海跃龙门。

　　敢同恶鬼争高下，不向霸王让寸分。

先烈回眸应笑慰，擎旗自有后来人。